Perchezițiile au avut loc în urma unui scandal în satul Racovița, județul Dâmbovița, între două familii.
Cearta ar fi pornit după ce una dintre familii ar fi oferit poliției informații despre un furt pe care cealaltă familie l-ar fi comis.
Ulterior, la percheziții, polițiștii au găsit mai multe arme albe, cum ar fi macetele, dar și un pistol nelatal.
Totodată, în aceeași locuință au găsit mai multe bunuri despre care cred anchetatorii că au fost furate, bunuri care sunt estimate la 100.000 de lei.
28 de persoane au fost conduse la audieri, iar cinci au fost reținute și astăzi urmează să ajungă în fața judecătorilor, pentru că procurorii cer arestarea lor preventivă pentru loviri și alte violențe, dar și pentru tulburarea liniștii publice.